নরপিশাচ! ৫ বছর ধরে নাবালিকা মেয়েকে লাগাতার ধর্ষণ সৎ বাবার

নদিয়া: একজোড়া এলাদা আলাদা ঘটনা- একদিকে এক বাবা নির্যাতিতা মেয়ের জন্য বিচার চাইছেন হন্যে হয়ে, আরেক বাবা নিজের মেয়েকেই দিনের পর দিন ধর্ষণ (Rape) করে চলেছেন। হ্যাঁ, ঠিকই পড়েছেন। আসলে নদিয়ার (Nadia) এক সৎ বাবা (Step Father) তাঁর সৎ মেয়েকে (Step Daughter) বিগত পাঁচ বছর ধরে লাগাতার ধর্ষণ করে চলেছেন। এই অভিযোগ সামনে আসার পর প্রতিবেশীরা এক্কেবারে হাতেনাতে ধরে ফেলেন অভিযুক্ত সৎ বাবাকে।

নদিয়া জেলার কৃষ্ণনগরের কোতোয়ালি থানার অন্তর্গত ভালুকা গ্রামের ঘটনা। যেখানে সৎ নাবালিকা মেয়েকে দীর্ঘ পাঁচ বছর ধরে ধর্ষণের অভিযোগ উঠেছে বাবার বিরুদ্ধে। ঘটনা জানাজানি হতেই প্রতিবেশীরা সরব হয়েছেন প্রতিবাদে।

আরও পড়ুন: বিজেপি কর্মীদের অত্যাচারে আত্মঘাতী মহিলা

প্রতিবেশীরা জানান, সোমবার রাত আনুমানিক এগারোটা নাগাদ ঐ ব্যক্তি তাঁর মেয়েকে ফের ধর্ষণ করার চেষ্টা করলে এলাকাবাসী হাতেনাতে তাঁকে পাকড়াও করে। অসংলগ্ন অবস্থায় ধরা পড়ে অভিযুক্ত সৎ বাবা। জানা গিয়েছে, সৎ মেয়ের উপর বাবার এই অকথ্য অত্যাচারের কথা কিছুদিন আগেই এক প্রতিবেশী জানতে পারেন। তারপর থেকেই তাঁরা ওই ব্যক্তিকে হাতেনাতে ধরার পরিকল্পনা করছিলেন। সোমবার রাতেই প্রমাণসহ ধরা পড়েন সৎ বাবা।

প্রতিবেশীদের তরফে নদীয়ার কৃষ্ণনগর কোতোয়ালি থানায় লিখিত অভিযোগ দায়ের করা হয়। অভিযোগের ভিত্তিতে, কৃষ্ণনগর কোতোয়ালি থানার ভালুকা নতুন বাজার এলাকা থেকে অভিযুক্ত বাবাকে গ্রেফতার করল কোতোয়ালি থানার পুলিশ। পুলিশ সূত্রে খবর, ধৃতর বিরুদ্ধে পক্সো মামলা রুজু করে আজ আদালতে পাঠায় কৃষ্ণনগর কোতোয়ালি থানার পুলিশ।